MAX สุดปัง! รายได้เพิ่ม-ค่าใช้จ่ายลด ดันงบ Q3/59 พลิกมีกำไร 107.78 ลบ.
MAX สุดปัง! รายได้เพิ่ม-ค่าใช้จ่ายลด ดันงบ Q3/59 พลิกมีกำไร 107.78 ลบ. จากปีก่อนขาดทุน 2.56 ลบ. ขณะที่ 9 เดือนแรกมีกำไร 100.14 ลบ. จากปีก่อนขาดทุน 25.04 ลบ.
15 พ.ย. 2559

บริษัท แมกซ์ เมทัล คอร์ปอเรชั่น จำกัด (มหาชน) หรือ MAX รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 107.78 ล้านบาท หรือมีกำไรสุทธิ 0.00543 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 2.56 ล้านบาท หรือขาดทุนสุทธิ 0.00013 บาทต่อหุ้น
โดยผลการดำเนินงานในไตรมาสดังกล่าวที่พลิกมีกำไร เนื่องจากรายได้จากการบริการสนามกอล์ฟเพิ่ม และมีรายได้จากการขายเพิ่มขึ้น อีกทั้งค่าใช้จ่ายในการบริหารลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 100.14 ล้านบาท หรือมีกำไรสุทธิ 0.00505 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 25.04 ล้านบาท หรือขาดทุนสุทธิ 0.00126 บาทต่อหุ้น